壹傳媒

壹傳媒有限公司係一間喺1990年成立，總部設喺香港嘅傳媒企業。佢喺2000年2月16號透過百樂門出版集團有限公司換取喺香港交易所主板上市。喺1999年之前主要從事報道印刷同分色製版服務以及雜誌出版，佢業務版圖橫跨香港同台灣，喺港台兩地出版多份報紙、雜誌，亦有報道蘋果日報美國版等。

壹傳媒集團喺香港傾向香港民主派陣營，喺台灣抽離泛藍或者泛綠派系之爭，旗下刊物成日對香港同中華民國政府嘅政客作出嚴厲尖銳批評，亦係少數敢於批評李嘉誠旗下企業嘅香港媒體，曾經揭露程介南、黃河生等多宗醜聞。壹傳媒喺中國內地禁止發行，相關網站亦被封鎖，記者好難出席中國大陸官方場合。

壹傳媒立場標榜民主。1997年主權移交後香港媒體絕大多數都被認為變成「親中派」，或者部分媒體股權畀親中商人收購，二來係媒體自我審查，喺報導中國負面消息時改用溫和語調；而壹傳媒喺香港媒體嘅政治光譜入面位置特殊，香港嘅親中、中資企業亦唔會喺壹傳媒刊登廣告，壹傳媒亦極少有香港樓盤同超市廣吿，廣告長期被封殺，壹傳媒喺香港每年少過數以億計廣告收入。

旗下媒體

香港
《蘋果日報》。
《蘋果三料王》，逢星期二同星期五發行，喺場外投注站免費派發，亦係投注站內唯一派發的嘅刊物，喺2015年9月1號停刊。
《爽報》，一份已經停刊嘅免費中文日報，曾經以1星期5日發行，假日休息嘅形式，喺2011年9月至2013年10月17號期間公開派發。
《壹週刊》同《+ONE》綜合性週刊。喺2018年3月14號發行最後一期紙本雜誌之後，轉型為網絡媒體。
《FACE周刊》同《Ketchup》、《交易通》以及《搵車快線》合併發售。
《忽然1周》同《飲食男女》以及《ME!》，以生活、飲食、旅遊同女性資訊為主。
《動新聞》

台灣

《壹週刊》，綜合性週刊
《蘋果日報》，集資訊同娛樂嘅報章
《爽報》，壹傳媒第一份免費報刊
《蘋果足球》
《飲食男女》
《APPLE FASHION》
《動新聞》
《壹電視》，2013年5月31號轉手畀年代集團

美國
 nma.tv
 大蘋果日報

日本
nxTomo
TomoNews
TOMOANIME
TOMOTOON

攷

壹傳媒大樓畀國安處搜查事件

壹傳媒
壹蘋果香港
台灣壹傳媒
壹電視
壹網樂
VDOnext
百樂門印刷
動新聞

香港傳媒